◀ AfriForum doen beroep op buurtwagte om voortdurend opleiding te kry ná GPF-lid sterf
Groot verandering dringend nodig by NSFAS ▶
Eerstejaars uit hul vel om by De Goede Hoop te wees
February 1, 2017 deur Jhua-nine Wyrley-Birch
Die De Goede Hoop-koshuis het pas sy heel eerste groep eerstejaars verwelkom.
Dié Afrikaanse privaatkoshuis is op 'n Christelike-grondslag geskoei en word deur die burgerregte-organisasie AfriForum ondersteun.
De Goede Hoop sal onafhanklik van Tuks se koshuise funksioneer, maar beoog ook om aan tradisionele kampus sport- en kultuur-aktiwiteite deel te neem.
Die De Goede Hoop-koshuis is sowat 2 km van die Universiteit van Pretoria se Hatfield-kampus geleë en akkommodeer beide mans- en damestudente in aparte vleuels van die gebou.
Volgens, Cornelius Jansen van Rensburg, De Goede Hoop se bestuursraadvoorsitter, is die opening van dié privaatkoshuis 'n belangrike mylpaal. "De Goede Hoop bied 'n tuiste vir dinamiese studente met Christenwaardes en wat 'n entoesiastiese gesindheid vir Afrikaans het," meen hy.
"De Goede Hoop is veel meer as net 'n koshuis. Hier wil ons saam bou aan 'n kultuur van vooruitgang, prestasie en leierskap. Hierdie is 'n huis weg van die huis af."